smcproject/ml-wiki-sentences huggingface dataset:
പ്രധാന ബാങ്കുകളുടെ എ.ടി.എം ഇവിടെ സ്ഥാപിച്ചിട്ടുണ്ട്.
2010 മെയ് മാസത്തിൽ മുതിർന്ന പൗരന്മാർക്കും ശാരീരിക വെല്ലുവിളി നേരിടുന്നവർക്കും ഒരു ഗോൾഫ് കാർ സേവനം ഇവിടെ ആരംഭിച്ചു.
അഹമ്മദ് ജാഹു
മൊറോക്കോയുടെ   അന്താരാഷ്ട്ര  ഫുട്ബോൾ  താരമാണ് അഹമ്മദ്  ജാഹു (ജനനം ജൂലെെ,31,1988).
നിലവിൽ  ഇന്ത്യൻ  സൂപ്പർ  ലീഗിൽ  എഫ്സി ഗോവയ്ക്ക്  വേണ്ടി  കളിക്കുന്നു.
ഇലക്ട്രോണിക് ഹെൽത്ത് റെക്കോർഡ് ഇലക്ട്രോണിക് ഹെൽത്ത്‌ റെക്കോർഡിന്റെ മാതൃക
രോഗികളുടെ ചികിൽസാപരമായ വിവരങ്ങൾ ഡിജിറ്റൽ രൂപത്തിലാക്കി സൂക്ഷിക്കുന്ന സംവിധാനത്തെ ഇലക്ട്രോണിക് ഹെൽത്ത് റെക്കോർഡ് അഥവാ ഇലക്ട്രോണിക് മെഡിക്കൽ റെക്കോർഡ് എന്ന് പറയുന്നു.
ഇലക്ട്രോണിക് മെഡിക്കൽ റെക്കോർഡ്‌ രൂപത്തിൽ സൂക്ഷിച്ചിരിക്കുന്ന വിവരങ്ങൾ നെറ്റ്‌വർക്ക് മുഖേന പങ്കുവയ്ക്കാൻ സാധ്യമാകുന്നതാണ്.
ചികിത്സാ പരമായ ചരിത്രം, മരുന്നുകളുടെ വിവരങ്ങൾ, അലർജിയുടെ വിവരങ്ങൾ, പ്രതിരോധ മരുന്നുകളുടെ വിവരങ്ങൾ, ലബോറട്ടറി പരിശോധനകളുടെ ഫലം, എക്സ് റെ, സ്കാൻ മുതലായവയുടെ ചിത്രങ്ങൾ, താപനില, രക്തസമ്മർദ്ദം മുതലായ വിവരങ്ങൾ, വയസ്സ്, നീളം, ഭാരം മുതലായ വിവരങ്ങൾ, കൂടാതെ ബില്ലിങ്ങുമായി ബന്ധപ്പെട്ട വിവരങ്ങൾ എന്നിവയെല്ലാം ഇലക്ട്രോണിക് ഹെൽത്ത്‌ റെക്കോർഡിൽ ഉൾപ്പെടുന്നതാണ്.
രോഗികളുടെ വിവരങ്ങൾ കൃത്യമായി ദീർഘകാലത്തേക്ക് സൂക്ഷിക്കുന്നതിന് വേണ്ടിയാണ് ഇ.
എച്ച്.ആർ പ്രധാനമായും രൂപപ്പെടുത്തിയിരിക്കുന്നത്.
പഴയ കടലാസ് ഫയലുകൾ തിരഞ്ഞ് കണ്ടുപിടിക്കുന്നത്തിനുള്ള ബുദ്ധിമുട്ട് ഒഴിവാക്കാൻ ഈ സിസ്റ്റം സഹായിക്കുന്നു, കൂടാതെ വിവരങ്ങൾ കൃത്യവും വ്യക്തവും ആയിരിക്കുകയും ചെയ്യും.
പേപ്പർ ഫയലുകളുടെ കാര്യത്തിൽ സംഭവിക്കുന്ന ഡാറ്റ റിപ്ലിക്കേഷൻ  ഇ.
എച്ച്.ആർ മൂലം ഒഴിവാക്കാൻ കഴിയും; എന്തുകൊണ്ടെന്നാൽ ഒരു രോഗിക്ക് വേണ്ടി ഒരു ഫയൽ മാത്രമാണ് ഉണ്ടാവുക.
പേപ്പർ ഫയൽ പോലെ നഷ്ടപ്പെട്ടുപോകുമെന്ൻ പേടിക്കണ്ട ആവശ്യവുമില്ല.
ഡിജിറ്റൽ രൂപത്തിൽ ദീർഘകാലത്തെ വിവരങ്ങൾ ലഭ്യമായതിനാൽ ഒരു രോഗിയെപ്പറ്റിയുള്ള വ്യക്തമായ പഠനത്തിനും ഇ.
എച്ച്.ആർ സഹായിക്കുന്നു.
എച്ച്.ആർ, ഇ.
എം.ആർ മുതലായവ വ്യാപകമായി ഉപയോഗിക്കപ്പെടുമ്പോൾ ജനസംഖ്യാപരമായ പഠനങ്ങളും സാധ്യമാകുന്നതാണ്.
ഇലക്ട്രോണിക്സ് സർക്യൂട്ട് സിംബലുകൾ ഇംഗ്ലീഷ് വിലാസം https://ml.wikipedia.org/wiki/Electronic_symbol സാധാരണ സർക്യൂട്ട് ചിഹ്നങ്ങൾ
ഒരു ഇലക്ട്രോണിക്ക് സർക്ക്യൂട്ടിന്റെ സ്കീമാറ്റിക്ക് ചിത്രത്തിൽ വിവിധ ഇലക്ട്രിക്കൽ ഇലക്ട്രോണിക്ക് ഉപകരണങ്ങളെ ( വയറുകൾ , ബാറ്ററികൾ , പ്രതിരോധകങ്ങൾ , ട്രാൻസിസ്റ്ററുകൾ മുതലായവ) പ്രതിനിധാനം ചെയ്യാൻ ഉപയോഗിക്കുന്ന ചിഹ്നങ്ങളെയാണ് ഇലക്ട്രോണിക്  സർക്യൂട്ട് സിംബലുകൾ എന്നു പറയുന്നത്.
ഇലക്ട്രോണിക് സർക്യൂട്ടുകളിൽ ഉപകരണങ്ങൾ അഥവാ ഘടകങ്ങൾ അന്താരാഷ്ട്രതലത്തിൽ അംഗീകരിക്കപ്പെട്ട ചിഹ്നങ്ങളായാണു് ഉൾപ്പെടുത്തുക.
തയ്യാറാക്കാനുള്ള എളുപ്പവും മനസ്സിലാക്കാനുള്ള എളുപ്പവും കണക്കിലെടുത്താണിത്.
ഈ രംഗത്ത് ഔപചാരിക വിദ്യാഭ്യാസം ലഭിച്ചിട്ടില്ലാത്തവർക്ക് ഈ ചിഹ്നങ്ങൾ അഥവാ സിംബലുകൾ അത്ര പെട്ടെന്നു് മനസ്സിലായിക്കൊള്ളണമെന്നില്ല.
ഇലക്ട്രോഒകുലോഗ്രഫി ഇംഗ്ലീഷ് വിലാസം https://ml.wikipedia.org/wiki/Electrooculography
മനുഷ്യ നേത്രത്തിന്റെ മുന്നിലും  പിന്നിലുമായി നിലനിൽക്കുന്ന കോർണിയോ-റെറ്റിനൽ സ്റ്റാൻഡിങ് പൊട്ടൻഷ്യൽ  വിലയിരുത്തുന്നതിനുള്ള ഒരു രീതി ആണ് ഇലക്ട്രോഒകുലോഗ്രഫി (ഇഒജി).
തത്ഫലമായുണ്ടാകുന്ന സിഗ്നലിനെ ഇലക്ട്രോഒകുലോഗ്രാം എന്ന് വിളിക്കുന്നു.
നേത്രരോഗനിർണയത്തിലും നേത്രചലനങ്ങൾ രേഖപ്പെടുത്തുന്നതിലും ഇത് പ്രാഥമികമായി ഉപയോഗിക്കുന്നു .
ഇലക്ട്രോറെറ്റിനോഗ്രാമിൽ നിന്ന് വ്യത്യസ്തമായി, വ്യക്തിഗത വിഷ്വൽ ഉത്തേജകങ്ങളോടുള്ള പ്രതികരണം ഇഒജി അളക്കുന്നില്ല.
കണ്ണിന്റെ ചലനം അളക്കുന്നതിന്, ഒരു ജോഡി ഇലക്ട്രോഡുകൾ സാധാരണയായി കണ്ണിന് മുകളിലും താഴെയുമായി അല്ലെങ്കിൽ കണ്ണിന്റെ ഇടത്, വലത് ഭാഗത്ത് സ്ഥാപിക്കുന്നു.
കണ്ണ് മധ്യ സ്ഥാനത്ത് നിന്ന് രണ്ട് ഇലക്ട്രോഡുകളിൽ ഒന്നിൻ്റെ നേർക്ക് നീങ്ങുന്നുവെങ്കിൽ, ഈ ഇലക്ട്രോഡ് റെറ്റിനയുടെ പോസിറ്റീവ് വശം "കാണുന്നു", വിപരീത ഇലക്ട്രോഡ് റെറ്റിനയുടെ നെഗറ്റീവ് വശം "കാണുന്നു".
തൽഫലമായി, ഇലക്ട്രോഡുകൾക്കിടയിൽ ഒരു പൊട്ടൻഷ്യൽ വ്യത്യാസം സംഭവിക്കുന്നു.
റസ്റ്റിങ്ങ് പൊട്ടൻഷ്യൽ സ്ഥിരമാണെന്ന് കരുതിയാൽ, റെക്കോർഡുചെയ്‌ത പൊട്ടൻഷ്യൽ കണ്ണിന്റെ സ്ഥാനത്തിന്റെ അളവാകും.
കണ്ണ് ഒരു  ഡൈപോൾ പോലെ പ്രവർത്തിക്കുന്നു, അതിൽ മുൻ‌ധ്രുവം പോസിറ്റീവ് ആണ്, പിൻ‌ധ്രുവം നെഗറ്റീവും.
ഇടത് നോട്ടം: കോർണിയ ഇടത് കണ്ണിന്റെ പുറം കാന്തസിനടുത്തുള്ള ഇലക്ട്രോഡിനടുത്തെത്തുന്നു, അതിന്റെ ഫലമായി രേഖപ്പെടുത്തിയ പൊട്ടൻഷ്യൽ ഡിഫറൻസിൽ നെഗറ്റീവ്-ട്രെൻഡിംഗ് മാറ്റം സംഭവിക്കുന്നു.
വലത് നോട്ടം: കോർണിയ ഇടത് കണ്ണിന്റെ ആന്തരിക കാന്തസിനടുത്തുള്ള ഇലക്ട്രോഡിനടുത്തെത്തുന്നു, അതിന്റെ ഫലമായി റെക്കോർഡുചെയ്‌ത പൊട്ടൻഷ്യൽ ഡിഫറൻസിൽ പോസിറ്റീവ്-ട്രെൻഡിംഗ് മാറ്റം സംഭവിക്കുന്നു.
നേത്രരോഗനിർണയം
പിഗ്മെന്റ് എപിത്തീലിയത്തിന്റെ പ്രവർത്തനം വിലയിരുത്താൻ ഇഒജി ഉപയോഗിക്കുന്നു.
ഇരുട്ടിൽ  ഡാർക്ക് അഡാപ്റ്റേഷൻ സമയത്ത്, റെസ്റ്റിങ്ങ് പൊട്ടൻഷ്യൽ ചെറുതായി കുറയുകയും കുറച്ച് മിനിറ്റിനുശേഷം ഏറ്റവും കുറഞ്ഞ അവസ്ഥയിൽ (ഡാർക്ക് ത്രോ) എത്തുകയും ചെയ്യുന്നു.
പ്രകാശം വരുമ്പോൾ, റെസ്റ്റിങ്ങ് പൊട്ടൻഷ്യലിൽ ഗണ്യമായ വർദ്ധനവ് സംഭവിക്കുന്നു (ലൈറ്റ് പീക്ക്), റെറ്റിന പ്രകാശവുമായി പൊരുത്തപ്പെടുമ്പോൾ കുറച്ച് മിനിറ്റിനുശേഷം അത് വീണ്ടും താഴുന്നു.
വോൾട്ടേജുകളുടെ അനുപാതം (അതായത് ലൈറ്റ് പീക്ക് ഡാർക്ക് ത്രോ കൊണ്ട് ഹരിച്ചത്) ആർഡൻ അനുപാതം എന്നറിയപ്പെടുന്നു.
പ്രായോഗികമായി, അളവ് കണ്ണ് ചലനത്തിലെ റെക്കോർഡിംഗുകൾക്ക് സമാനമാണ് (മുകളിൽ കാണുക).
രണ്ട് പോയിന്റുകൾക്കിടയിൽ ആവർത്തിച്ച് കണ്ണിന്റെ സ്ഥാനം മാറാൻ രോഗിയോട് ആവശ്യപ്പെടുന്നു (മധ്യത്തിൽ നിന്ന് ഇടത്തോട്ടും മധ്യത്തിൽ നിന്ന് വലത്തോട്ടും മാറിമാറി നോക്കുന്നു).
ഈ സ്ഥാനങ്ങൾ സ്ഥിരമായതിനാൽ, റെക്കോർഡുചെയ്‌ത പൊട്ടൻഷ്യലിലെ മാറ്റം റെസ്റ്റിങ്ങ് പൊട്ടൻഷ്യലിലെ മാറ്റത്തിൽ നിന്നാണ് ഉത്ഭവിക്കുന്നത്.
ഇതും കാണുക ഇലക്ട്രോറെറ്റിനോഗ്രഫി അവലംബം Brown, M., Marmor, M. and Vaegan, ISCEV Standard for Clinical Electro-oculography (EOG) (2006), in: Documenta Ophthalmologica, 113:3(205—212) Bulling, A. et al.: It's in Your Eyes - Towards Context-Awareness and Mobile HCI Using Wearable EOG Goggles , Proc.
of the 10th International Conference on Ubiquitous Computing (UbiComp 2008), pages 84–93, ACM Press, 2008 Bulling, A. et al.: Robust Recognition of Reading Activity in Transit Using Wearable Electrooculography , Proc.
of the 6th International Conference on Pervasive Computing (Pervasive 2008), pages 19–37, Springer, 2008 Bulling, A. et al.: Wearable EOG goggles: Seamless sensing and context-awareness in everyday environments , Journal of Ambient Intelligence and Smart Environments, 1(2):157-171, 2009 Bulling, A. et al.: Eye Movement Analysis for Activity Recognition Using Electrooculography , IEEE Transactions on Pattern Analysis and Machine Intelligence, in press Bulling, A. et al.: Eye Movement Analysis for Activity Recognition , International Conference on Ubiquitous Computing (UbiComp 2009), pages 41–50, ACM Press, 2009.
ഇലക്ട്രോകൺവൾസീവ് തെറാപ്പി ഇംഗ്ലീഷ് വിലാസം https://ml.wikipedia.org/wiki/Electroconvulsive_therapy
ചില മനോരോഗാവസ്ഥകൾക്കുള്ള ഒരു ചികിത്സയാണ് ഇലക്ട്രോകൺവൾസീവ് തെറാപ്പി.
(ഇ.സി.റ്റി) വിഷാദരോഗം , സ്കിസോഫ്രീനിയ , അല്ലെങ്കിൽ മതിഭ്രമം എന്നിവ പോലെ കഠിനമായ മാനസിക തകരാറുള്ള രോഗികൾക്ക് ആവശ്യമെങ്കിൽ ഉപയോഗപ്പെടുത്തുന്ന ഒരു ചികിത്സയാണ്.
രോഗിയുടെ തലച്ചോറിൻറെ കോശങ്ങളെ ഉത്തേജിപ്പിക്കുന്നതിനായി നെറ്റിത്തടത്തിനു സമീപത്തായി വളരെ ചെറിയ അളവിലുള്ള നന്നായി നിയന്ത്രിക്കപ്പെട്ട വൈദ്യുതി പ്രവാഹം ഏൽപ്പിക്കുന്നു.
ഇത് ഏതാനും സെക്കറ്റ് നേരത്തേക്ക് രോഗിയിൽ ഒരു പ്രകമ്പനം (കോച്ചിപ്പിടുത്തം) സൃഷ്ടിക്കുന്നു.
സി.റ്റി ചെയ്യുന്നത് ലോക്കൽ അനസ്തീസിയക്ക് ശേഷമാണ്.
അതിനാൽ  വൈദ്യൂതി കടന്നു പോകുന്നതോ ശരീരത്തിന് കോച്ചിപ്പിടുത്തം (പ്രകമ്പനം) ഉണ്ടാകുന്നതോ രോഗി അറിയുന്നില്ല.
സി.റ്റി യുടെ എല്ലാ നടപടികൾക്കും കൂടി ഏതാനും മിനിറ്റുകൾ മാത്രമാണ് വേണ്ടി വരുന്നത്.
അതിന് ശേഷം പൊതുവിൽ 15-20 മിനിറ്റിനുള്ളിൽ രോഗി ബോധം വീണ്ടെടുക്കുകയും ചെയ്യും.
സി.റ്റി സാധാരണക്കാർക്കിടയിൽ ' ഷോക്ക് ചികിത്സ ' എന്ന പേരിൽ അറിയപ്പെടുന്നു.
ഈ ചികിത്സാ രീതിയെക്കുറിച്ച് ശരിയായ ശാസത്രീയമായ വിവരങ്ങൾ വേണ്ടത്ര ലഭ്യമല്ലാത്തതിനാൽ ഇതിനെക്കുറിച്ചുള്ള അറിവില്ലായ്മ മൂലം ആളുകൾ ഈ ചികിത്സാ രീതിയെ വളരെയധികം തെറ്റിദ്ധരിച്ചിട്ടുണ്ട്.
സാധാരണക്കാർക്ക് ഇതിനെക്കുറിച്ചുള്ള ശരിയായ അറിവ് എളുപ്പത്തിൽ ലഭ്യമല്ലാത്തതിനാൽ അവർക്ക്  ഇ.
സി.റ്റിയെക്കുറിച്ചുള്ള ധാരണ കിട്ടുന്നത് സിനിമകൾ, ടി വി സീരിയലുകൾ, ചില ഇൻറർനെറ്റ് സൈറ്റുകൾ തുടങ്ങിയ  ഒട്ടും അധികാരികമല്ലാത്ത കേന്ദ്രങ്ങളിൽ നിന്നാണ്.
ഇത് തെറ്റിദ്ധാരണ വർദ്ധിക്കുന്നതിന് ഇടയാക്കുകയും ചെയ്യുന്നു.
അവലംബം ↑ ↑ പുറത്തേക്കുള്ള കണ്ണികൾ ഇലക്ട്രോകൺ‌വാൾ‌സീവ് തെറാപ്പി (ECT) 2015 ലെ സ്ഥാന പ്രസ്താവന - അമേരിക്കൻ സൈക്കിയാട്രിക് അസോസിയേഷനിൽ നിന്ന് .
ECT - മാനസികാരോഗ്യ ചാരിറ്റിയിൽ നിന്നുള്ള വിവരങ്ങൾ റോയൽ കോളേജ് ഓഫ് സൈക്കിയാട്രിസ്റ്റ്സ്
ഇലക്ട്രോഫൈൽ
രസതന്ത്രത്തിൽ ഇലക്ട്രോഫൈൽ എന്നത് ഇലക്ട്രോണുകളിലേക്ക് ആകർഷിക്കപ്പെടുന്ന ഒരു അഭികർമ്മകമാണ്.
ഇലക്ട്രോഫൈലുകൾ പോസിറ്റീവ് ചാർജ്ജുള്ളവയോ ചാർജ്ജില്ലാത്തവയോ ആണ്.
സമ്പന്നമായ  ഇലക്ട്രോൺ കേന്ദ്രത്തിലേക്ക് ആകർഷിക്കപ്പെടുന്നതിനായി അവയ്ക്ക് ഒഴിഞ്ഞ ഓർബിറ്റലുകൾ ഉണ്ട്.
ന്യൂക്ലിയോഫൈലുമായി ബന്ധനം സൃഷ്ടിക്കാനായി ഇലക്ട്രോൺ ജോഡിയെ സ്വീകരിച്ചുകൊണ്ട് ഇത് രാസപ്രവർത്തനത്തിൽ ഏർപ്പെടുന്നു.
എന്തെന്നാൽ ലൂയിസ് ആസിഡുകൾ ആയതിനാലാണ് അവ ഇലക്ട്രോണുകൾ സ്വീകരിക്കുന്നത്.
ഭൂരിഭാഗം ഇലക്ട്രോഫൈലുകളും പോസിറ്റീവ് ചാർജ്ജുള്ളവയാണ്.
അവയുടെ ആറ്റങ്ങൾ ഭാഗീകമായ പോസിറ്റീവ് ചാർജ്ജുള്ളവയോ അഷ്ടകഇലക്ട്രോണുകൾ ഇല്ലാത്തവയോ ആണ്.
ഒരു ന്യൂക്ലിയോഫൈലിലെ ഏറ്റവും ഇലക്ട്രോൺ സാന്ദ്രതയുള്ള ഭാഗമാണ് ഇലക്ട്രോഫൈലുകളെ ആക്രമിക്കുന്നത്.
ഓർഗാനിക്ക് സിന്തെസിസിൽ ഇടയ്ക്കിടെ കാണപ്പെടുന്ന ഇലക്ട്രോഫൈലുകൾ H + ഉംNO + ഉം പോലെയുള്ള കാറ്റയോണുകളോ  HCl, ആൽക്കൈൽ ഹാലൈഡുകൾ,അസൈൽ ഹാലൈഡുകൾ,കാർബോണൈൽ സംയുക്തങ്ങൾ പോലെയുള്ള പോളറൈസ് ചെയ്ത ന്യൂട്രൽ തന്മാത്രകളോ   Cl 2 ഉം Br 2 ഉം പോലെയുള്ള പോളറൈസ് ചെയ്ത ന്യൂട്രൽ തന്മാത്രകളോ ഓക്സിഡൈസിങ് ഏജന്റുകളായ ഓർഗാനിക്ക് പെർ ആസിഡുകളോ കാർബീനുകൾ, റാഡിക്കലുകൾ മുതലായ അഷ്ടകനിയമം പാലിക്കാത്തവയോ BH 3 ഉംDIBALഉം പോലെയുള്ള ലൂയിസ് ആസിഡുകളോ ആണ്.
ഓർഗാനിക്ക് രസതന്ത്രം
ഹാലജനുകളെ കൂട്ടിച്ചേർക്കൽ
ഇത്  ആൽക്കീനുകളും  തമ്മിലാണ് നടക്കുന്നത്.
ഹാലജൻ അഡിഷൻ റിയാക്ഷനിലേതു പോലെ മിക്കപ്പോഴും ഇലക്ട്രോഫൈലുകൾ ഹാലജനുകളായിരിക്കും.
ഉദാഹരണത്തിന്, C 2 H 4 + Br 2 → BrCH 2 CH 2 Br
ഇത് താഴെ തന്നിരിക്കുന്ന വിധം 3 പ്രധാനഘട്ടങ്ങളായി നടക്കുന്നു.
π- കോംപ്പ്ലക്സിന്റെ  രൂപീകരണം
ഇലക്ട്രോഫിലിക്ക് Br-Br തന്മാത്ര ഇലക്ട്രോൺ സമ്പന്നമായ ആൽക്കീനുമായി പ്രവർത്തിച്ച് ഒരു π-കോമ്പ്ലക്സ് ഉണ്ടാകുന്നു 1.
3 അംഗങ്ങളുള്ള ബ്രോമിയം അയോണിന്റ് രൂപീകരണം
ആൽക്കീൻ ഒരു ഇലക്ട്രോൺ ദാതാവായും ബ്രോമിൻ ഒരു ഇലക്ട്രോഫൈൽ ആയും പ്രവർത്തിക്കുന്നു.
3 അംഗങ്ങളുള്ള ബ്രോമോണിയം അയോൺ 2 ൽ രണ്ട് കാർബൺ ആറ്റങ്ങളും Br- നെ പുറത്തുവിട്ടുകൊണ്ട് ഒരു ബ്രോമിൻ ആറ്റവും ഉൾക്കൊണ്ടിരിക്കുന്നു.
ബ്രോമൈഡ് അയോണിന്റെ ആക്രമണം
ബ്രോമോണിയം അയോൺ Br - ന്റെ ആക്രമണത്താൽ തുറക്കുന്നു.
ഇത് ആന്റീപെരിപ്ലെയ്നാർ ക്രമീകരണത്തോടെയുള്ള ഒരു വിസിനൽ ഡൈബ്രോമൈഡ് തരുന്നു.
ഹൈഡ്രജൻ ഹാലൈഡുകളെ കൂട്ടിച്ചേർക്കൽ
ഹൈഡ്രോഹാലജനേഷനിൽ ഹൈഡ്രജൻ ക്ലോറൈഡ് (HCL) പോലെയുള്ള ഹൈഡ്രജൻ ഹാലൈഡുകൾ ആൽക്കീനുകളുമായിക്കൂടിച്ചേർന്ന് ആൽക്കൈൽ ഹാലൈഡുകൾ ഉണ്ടാകുന്നു.
ഉദാഹരണത്തിന്, HCL ഉം എഥിലീനും തമ്മിൽ പ്രവർത്തിച്ച് ക്ലോറോഈഥെയ്ൻ ഉണ്ടാകുന്ന പ്രവർത്തനം.
മുകളിൽ തന്നിരിക്കുന്ന ഹാലജൻ അഡിഷനിൽ നിന്ന് വ്യത്യസ്തമായി പ്രവർത്തനത്തിൽ കാറ്റയോൺ ഇന്റർമീഡിയറ്റ് ഉണ്ടാകുന്നുണ്ട്.
ഒരു ഉദാഹരണം താഴെ തന്നിരിക്കുന്നു: പ്രോട്ടോൺ (H + ) ആൽക്കീനിലെ കാർബൺ ആറ്റങ്ങളിൽ ഒന്നിൽ കൂടിച്ചേർന്ന് (ഇലക്ട്രോഫൈൽ ആയി പ്രവർത്തിക്കുന്നു) കാറ്റിയോൺ 1 ഉണ്ടാകുന്നു.
ക്ലോറൈഡ് അയോൺ (Cl − ) കാറ്റയോൺ1 മായിച്ചേർന്ന് അഡക്റ്റ്സ് 2, അഡക്റ്റ്സ് 3 എന്നിവ ഉണ്ടാകുന്നു.
ഏറ്റവും സങ്കീർണ്ണമായ ഹൈഡ്രേഷൻ റിയാക്ഷനുകളിൽ ഒന്നിൽ സൾഫ്യൂരിക്കാസിഡ് ഉല്പ്രേരകമായി ഉപയോഗിക്കുന്നു.
അഡിഷൻ റിയാക്ഷനു സാമ്യമുള്ള ഘട്ടങ്ങളിലായാണ് ഈ പ്രവർത്തനം നടക്കുന്നത്.
എന്നാൽ OSO 3 Hഗ്രൂപ്പ് OH ഗ്രൂപ്പിനാൽ നീക്കം ചെയ്യപ്പെട്ട് ഒരു ആൽക്കഹോൾ ഉണ്ടാകുന്ന ഒരു അധികഘട്ടം ഇതിനുണ്ട്.
C 2 H 4 + H 2 O → C 2 H 5 OH
കാണാൻ കഴിയും പോലെ, H 2 SO 4 പ്രവർത്തനത്തിൽ പങ്കെടുക്കാതെ മാറ്റമില്ലാതെ തുടരുന്നു .
അതിനാൽ ഒരു ഉല്പ്രേരകമായി കണക്കാക്കുന്നു.
ഈ പ്രവർത്തനം കൂടുതൽ വിശദമായി: H–OSO 3 H തന്മാത്രയ്ക്ക് അതിന്റെ ആദ്യ ആറ്റത്തിൽ ഒരു δ+ ചാർജ്ജുണ്ട്.
ഇത് ദ്വിബന്ധനത്തിലേക്ക് ആകർഷിക്കപ്പെടുകയും പ്രവർത്തിക്കുകയും ചെയ്യുന്നു.
അവശേഷിക്കുന്ന − OSO 3 H അയോൺ (നെഗറ്റീവ് ചാർജ്ജുള്ള) കാർബോകാറ്റയോണുമായി ബന്ധിക്കപ്പെട്ട് ഈഫൈൽ ഹൈഡ്രജൻ സൾഫേറ്റ് ഉണ്ടാകുന്നു .
ജലം (H 2 O) ചേർത്ത് ഉണ്ടാക്കുന്ന മിശ്രിതം ചൂടാക്കുമ്പോൾ എഥനോൾ (C 2 H 5 OH) ഉണ്ടാകുന്നു.
മൊത്തത്തിൽ ഈ പ്രവർത്തനം ഒരു ജലതന്മാത്രയെ ഒരു ഈഫീൻ തന്മാത്ര യുമായിച്ചേർക്കുന്നു.
ഇത് വ്യവസായത്തിലെ ഒരു പ്രധാനരാസപ്രവർത്തനമാണ്.
ഇത് വഴി നിർമ്മിക്കുന്ന എഥനോൾ ഇന്ധനമായും മറ്റു രാസവസ്തുക്കളുടെ നിർമ്മാണത്തിനു വേണ്ട പ്രാരംഭവസ്തുവായും ഉപയോഗിക്കുന്നു.
ഇലക്ട്രോഫൈലികതാഏകകം സൂപ്പർ ഇലക്ട്രോഫൈലുകൾ ഇതും കാണുക അവലംബങ്ങൾ
ഇലക്ട്രോണിക് സംഗീതം ഇംഗ്ലീഷ് വിലാസം https://ml.wikipedia.org/wiki/Electronic_music ഇംഗ്ലീഷ് വിലാസം https://ml.wikipedia.org/wiki/Electronic_music Electronic music Experimental forms Electroacoustic music Musique concrète Tape music Glitch Industrial music Popular styles Breakbeat Chiptune Downtempo Drum and bass Dub Dubstep Electro Electronica EDM Electropop Electronicore Hardstyle House IDM Synth-pop Techno Trance UK Bass Wonky Other topics Ambient music Disco Electronics in rock music Loudspeaker List of genres Plunderphonics Studio as compositional tool Turntablism Hip hop Sound system Video game music ക സ തി
ഇലക്ട്രോണിക്ക് ഉപകരണങ്ങളുടെ സഹായത്തോടെ തയ്യാറാക്കുന്ന സംഗീതമാണ് ഇലക്ട്രോണിക് സംഗീതം .
ഇലക്ട്രിക്ക് ഗിറ്റാർ , കീബോർഡ് തുടങ്ങിയവ ഉദാഹരണം.
സംഗീതത്തിന്റെ നിർമ്മാണത്തിലും മറ്റു പ്രക്രിയകളിലും ഇലക്ട്രോണിക് സാങ്കേതികവിദ്യകൾ ഇന്ന് ഉപയോഗിച്ചു വരുന്നു.
വിവരസാങ്കേതികവിദ്യയുടെ വരവോടെ ഈ മേഖലയിൽ കൂടുതൽ വിപ്ലവങ്ങൾ വന്നു.
ഒരു സംഗീതോപകരണത്തിന്റെയും സഹായമില്ലാതെ തന്നെ കമ്പ്യൂട്ടറിൽ സംഗീതം തയ്യാറാക്കാം എന്ന അവസ്ഥ ഇന്നുണ്ട്.
പാശ്ചാത്യസംഗീതത്തിലാണ് കൂടുതലായും ഈ സംവിധാനങ്ങൾ ഉപയോഗിച്ചിരുന്നത്.
ബാഹ്യ ലിങ്കുകൾ Electronic music എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) History of Electroacoustic Music – Timeline Archived 2010-06-26 at the Wayback Machine .
More About Electronic Music Archived 2020-06-18 at the Wayback Machine .
A chronology of computer and electronic music Archived 2017-02-28 at the Wayback Machine . '120 Years of Electronic Music' History of electronic musical instruments 1880 to present day Electronic Music Foundation Ishkur's Guide to Electronic Music Provides good examples of many of the genres in electronic music
ഇലക്ട്രോണിക് സിറ്റി ഇംഗ്ലീഷ് വിലാസം https://ml.wikipedia.org/wiki/Electronics_City
12°50′N 77°40′E ﻿ / ﻿ 12.84°N 77.67°E ﻿ / 12.84; 77.67
ഇന്ത്യയിലെയും വിദേശങ്ങളിലെയും പ്രമുഖ വ്യാവസായിക വിവരസാങ്കേതിക സ്ഥാപനങ്ങൾ ഉൾപെടുന്ന ഒരു വ്യവസായ നഗരം ആണ് ' ഇലക്ട്രോണിക് സിറ്റി .
കർണാടക തലസ്ഥാനമായ ബാംഗ്ലൂരിന്റെ നഗരാതിർത്തിയിലെ ദോഡതോഗൂർ എന്ന ഗ്രാമത്തിലാണ് 332ഏക്കർ വിസ്തൃതിയിൽ ഈ പാർക്ക് സ്ഥിതി ചെയ്യുന്നത്.
ഇന്ത്യയിലും വിദേശങ്ങളിലും പേര് കേട്ട നൂറോളം സ്ഥാപനങ്ങൾ ഇലക്ട്രോണിക് സിറ്റിയിൽ അവരുടെ കാര്യാലയങ്ങൾ തുറന്നിട്ടുണ്ട്.
വിപ്രോ , ഹ്യൂലറ്റ് പക്കാർഡ് , ഇൻഫോസിസ് , പട്നി, സീമെൻസ് തുടങ്ങിയവ അവയിൽ ചിലത് മാത്രം.
ആർ.കെ.ബലിഗ എന്ന വ്യവസായിയുടെ ദീർഘവീക്ഷണത്തിന്റെ ഫലമായിട്ടാണ് ഇലക്ട്രോണിക് സിറ്റി എന്ന സംരംഭത്തിന്റെ തുടക്കം.
ബാംഗ്ലൂരിനെ ഒരു മികച്ച വിവരസാങ്കേതിക നഗരം ആയി വളർത്തുക എന്ന ലക്ഷ്യത്തോടെ അദ്ദേഹം 1978ൽ പദ്ധതി ആരംഭിച്ചു.
ആർ.കെ.ബലിഗ ചെയർമാനായ കിയോനിക്സ് എന്ന സ്ഥാപനം ആയിരുന്നു ഈ സംരംഭത്തിന്റെ തുടക്കം കുറിച്ചത്.
എന്നാൽ അതിന്റെ വളർച്ചയും പുരോഗതിയും കാണാൻ അദ്ദേഹത്തിന് ഭാഗ്യമുണ്ടായില്ല.
(1988ൽ ആർ.കെ.ബലിഗ മരണമടഞ്ഞു).
1990കളിൽ ഇന്ത്യയുടെ ഉദാരവല്കരണ നയങ്ങൾ വന്നതോടെ, ഒട്ടേറെ വിദേശസ്ഥാപനങ്ങൾ ഇന്ത്യയിലേക്ക്‌ അവരുടെ പ്രവർത്തനം വ്യാപിപ്പിച്ചു.
ഇന്ത്യയിലെ വിവരസാങ്കേതിക സ്ഥാപനങ്ങൾക്ക് വിദേശത്തും നല്ല മികവു തെളിയിക്കാനായി.
അതിൽ ഭൂരിപക്ഷം സ്ഥാപനങ്ങളും ഇലക്ട്രോണിക് സിറ്റിയിൽ പ്രവർത്തനം ആരംഭിച്ചതോടെ അതിന്റെ പ്രശസ്തിയും ഉയർന്നു.
1997ൽ ഇലക്ട്രോണിക് സിറ്റിയുടെ നടത്തിപ്പ് കിയോനിക്സിൽ നിന്ന് ഇ.
എൽ.സി.ഐ.എ എന്ന സ്ഥാപനം ഏറ്റെടുത്തു.
പുറത്തേയ്ക്കുള്ള കണ്ണികൾ http://electronic-city.in
ഇലക്ട്രോണിക്സ് ഇംഗ്ലീഷ് വിലാസം https://ml.wikipedia.org/wiki/Electronics ഒരു പ്രിന്റഡ് സർക്യൂട്ട് ബോർഡിൽ ആധുനിക ഉപരിതല മൌണ്ട് ഇലക്ട്രോണിക് ഘടകങ്ങൾ ഉൾപ്പെടുത്തിയിരിക്കുന്നു, മുകളിൽ ഒരു വലിയ ഇന്റഗ്രേറ്റഡ് സർക്യൂട്ട്.
ഇലക്ട്രോണിക് ഉപകരണങ്ങൾ ഉപയോഗിച്ച് ഇലക്ട്രോണുകളുടെ എമിഷൻ, അതിന്റെ സ്വഭാവം, റിസൾട്ടുകൾ എന്നിവ കൈകാര്യം ചെയ്യുന്ന ഭൗതികശാസ്ത്രത്തിന്റെയും ഇലക്ട്രിക്കൽ എഞ്ചിനീയറിംഗിന്റെയും ഒരു ശാഖയാണ് ഇലക്ട്രോണിക്സ് മേഖല.
വൈദ്യുത പ്രവാഹം നിയന്ത്രിക്കുന്നതിന് പ്രതിരോധം, കപ്പാസിറ്റൻസ്, ഇൻഡക്‌ടൻസ് തുടങ്ങിയ പാസ്സീവ് ഇഫക്റ്റുകൾ മാത്രം ഉപയോഗിക്കുന്ന ക്ലാസിക്കൽ ഇലക്ട്രിക്കൽ എഞ്ചിനീയറിംഗിൽ നിന്ന് അതിനെ വേർതിരിക്കുന്ന, ആംപ്ലിഫിക്കേഷനും റെക്റ്റിഫിക്കേഷനും വഴി ഇലക്ട്രോൺ ഫ്ലോ നിയന്ത്രിക്കാൻ ഇലക്‌ട്രോണിക്‌സ് സജീവ ഉപകരണങ്ങൾ ഉപയോഗിക്കുന്നു.
ഇലക്ട്രോണുകളുടെ സഞ്ചാര പാതയിൽ ഒരു ചട്ടക്കൂട് (ഗ്രിഡ്) വച്ച് കാഥോഡിൽ നിന്നും ആനോഡിലേക്കുള്ള വൈദ്യുതി പ്രവാഹത്തെ നിയന്ത്രിക്കാം എന്നുള്ള കണ്ടുപിടിത്തം ഒരു വിപ്ലവം തന്നെ ആയിരുന്നു.
ഇത്തരത്തിലുള്ള വാക്വം ട്യൂബുകളുപയോഗിച്ചാണ് ആദ്യകാലത്തെ ഇലക്ട്രോണിക്സ് ഉപകരങ്ങളിൽ ഇലക്ട്രോൺ പ്രവാഹത്തെ നിയന്ത്രിച്ചിരുന്നത്.
വാക്വം ട്യൂബുകൾ അവയിലുപയോഗിക്കുന്ന ഇലക്ട്രോഡുകളുടെ എണ്ണത്തെ അടിസ്ഥാനമാക്കി ഡയോഡ്, ട്രയോഡ്, പെൻറോഡ്, ടെട്രോഡ് എന്നിങ്ങനെ അറിയപ്പെടുന്നു.
അർദ്ധ ചാലകങ്ങളുടെ (സെമി കണ്ടക്ടർ) കണ്ടു പിടുത്തത്തോടെ വാക്വം ട്യൂബുകളുടെ സ്ഥാനം, ട്രാൻസിസ്റ്ററുകൾ കയ്യടക്കി.
ആധുനിക സമൂഹത്തിന്റെ വികാസത്തെ ഇലക്ട്രോണിക്സ് വളരെയധികം സ്വാധീനിച്ചിട്ടുണ്ട്.
2018 ലെ കണക്കനുസരിച്ച് 481 ബില്യൺ ഡോളറിലധികം വാർഷിക വിൽപ്പനയുള്ള അർദ്ധചാലക വ്യവസായ മേഖലയാണ് മുഴുവൻ ഇലക്ട്രോണിക്സ് വ്യവസായത്തിന്റെയും പിന്നിലെ കേന്ദ്ര പ്രേരകശക്തി.
ഏറ്റവും വലിയ വ്യവസായ മേഖല ഇ-കൊമേഴ്‌സ് ആണ്, ഇത് 2017-ൽ 29 ട്രില്യൺ ഡോളറിലധികം വരുമാനം നേടി.
ഇലക്ട്രോണിക്സ് യുഗം
വ്യാവസായിക വിപ്ലവംവ്യാവസായികയുഗത്തിന് കളമൊരുക്കിയതിന് സമാനമായി ഇലക്ട്രോണിക്സിന്ടെ വള൪ച്ച ആധുനിക ലോകത്തെ ഇലക്ട്രോണിക്സ് യുഗത്തിലേക്കും നയിച്ചു.
വാർത്താ വിനിമയം , ഗതാഗതം , വ്യവസായം , കൃഷി , ഗവേഷണം , രാജ്യരക്ഷ , വൈദ്യശാസ്ത്രം , വിദ്യാഭ്യാസം തുടങ്ങി സമസ്തമേഖലകളിലും ഇലക്ട്രോണിക്സിന്റെ സജീവസാന്നിധ്യമുണ്ട് .
കളിപ്പാട്ടങ്ങൾ, മോബൈൽഫോണുകൾ , കപ്യൂട്ടറുകൾ, ടെലിവിഷൻ, റേഡിയോ തുടങ്ങി, ബഹിരാകാശപേടകങ്ങൾവരെ പ്രവർത്തിക്കുന്നത് ഇലക്ട്രോണിക് ഉപകരണങ്ങളുടെ സഹായത്താലാണ്.
ചരിത്രവും വികസനവും 1914-ൽ ഡി ഫോറസ്റ്റ് നിർമ്മിച്ച ആദ്യകാല ഓഡിയൻ റേഡിയോ റിസീവറുകളിൽ ഒന്ന്.
1897-ൽ ഇലക്ട്രോണിന്റെ തിരിച്ചറിയൽ, ചെറിയ വൈദ്യുത സിഗ്നലുകൾ വർദ്ധിപ്പിക്കാനും ശരിയാക്കാനും കഴിയുന്ന വാക്വം ട്യൂബിന്റെ തുടർന്നുള്ള കണ്ടുപിടുത്തത്തോടൊപ്പം, ഇലക്ട്രോണിക്സ് മേഖലയും ഇലക്ട്രോൺ യുഗവും വളർന്നു വന്നു.
1900-കളുടെ തുടക്കത്തിൽ ആംബ്രോസ് ഫ്ലെമിംഗിന്റെ ഡയോഡും ലീ ഡി ഫോറസ്റ്റിന്റെ ട്രയോഡും കണ്ടുപിടിച്ചതോടെയാണ് പ്രായോഗികതലത്തിലുള്ള ഉപയോഗം ആരംഭിച്ചത്, ഇത് റേഡിയോ ആന്റിനയിൽ നിന്നുള്ള റേഡിയോ സിഗ്നലുകൾ പോലുള്ള ചെറിയ വൈദ്യുത വോൾട്ടേജുകൾ ഒരു നോൺ-മെക്കാനിക്കൽ ഉപകരണം ഉപയോഗിച്ച് സാധ്യമാക്കി.
തോമസ് ആൽ‌വ എഡിസൺ 1883-ൽ വൈദ്യുതബൾബുകളുമായി ബന്ധപ്പെട്ട പരീക്ഷണങ്ങൾക്കിടയിൽ വൈദ്യുതിക്ക് രണ്ട്   ലോഹചാലകങ്ങൾക്കിടയിലുളള ശൂന്യതയിൽ കൂടി സഞ്ചരിക്കാൻ സാധിക്കുമെന്ന്കണ്ടെത്തി.
എഡിസൺ ഇഫക്ട് (Edison Effect) എന്നറിയപ്പെടുന്ന ഈ പ്രതിഭാസം പ്രയോജനപ്പെടുത്തി 1904-ൽ ജോൺ ഫ്ലമിങ് (John Fleming) ആദ്യ ഇലക്ട്രോണിക് ഉപകരണമെന്ന് വിശേഷിപ്പിക്കാവുന്ന ഡയോഡ് വാൽവ് നിർമ്മിച്ചു.
കാത്തോഡ്, ആനോഡ്(പ്ലേററ്) എന്നിങ്ങനെയുളള രണ്ട് ഇലക്ട്രോഡുകളാണ് ഒരു വാക്വം ഡയോഡിൽ ഉൾപ്പെടുന്നത്.
ഇവ വായു നീക്കം ചെയ്ത ഒരു ഗ്ലാസ്സിനുളളിലോ ലോഹകവചത്തിലോ ഉറപ്പിച്ചിരിക്കുന്നു.
കാത്തോഡിൽ നേരിട്ടോ പരോക്ഷമായോ താപോർജം ലഭിക്കുമ്പോൾഅത് ഇലക്ട്രോണുകളെ ഉത്സർജിക്കുന്നു.
ഈ ഇലക്ട്രോണുകൾ പോസിററീവ് പൊട്ടൻഷ്യലുളള ആനോഡിലേക്ക് വാക്വം വഴി സഞ്ചരിക്കുന്നു.
ഇത്തരത്തിലുള്ള വാക്വംട്യൂബുകളുപയോഗിച്ചാണ് ആദ്യകാലത്തെ ഇലക്ട്രോണിക്സ് ഉപകരങ്ങളിൽ ഇലക്ട്രോൺപ്രവാഹത്തെ നിയന്ത്രിച്ചിരുന്നത്.
വാക്വം ട്യൂബുകൾ അവയിലുപയോഗിക്കുന്ന ഇലക്ട്രോഡുകളുടെ എണ്ണത്തെ അടിസ്ഥാനമാക്കി ഡയോഡ്, ടയോഡ് ,പെൻറോഡ്, ടെട്രോഡ് എന്നിങ്ങനെ അറിയപ്പെടുന്നു.
ചില ഇലക്ട്രോണിക്സ് ഉപകരങ്ങൾ റേഡിയോ , ടെലിവിഷൻ ഇവ വാർത്താ വിനിമയത്തിനും വിനോദത്തിനും ഉപയോഗിക്കുന്നു.
മൊബൈൽ പ്രധാനമായും വാർത്താ വിനിമയത്തിനും,വിനോദത്തിനും ഉപയോഗിക്കുന്നു.
കൃത്രിമോപഗ്രഹങ്ങൾ ഒരു ഇടനിലകാരന്റെ ജോലിചെയ്യുന്നു.
ഇലക്ട്രോണിക് സിഗ്നലുകളെ കൈമാറാൻ ഉപയോഗിക്കുന്നു.
രാജ്യങ്ങൾ തമ്മിലുള്ള വാർത്താ വിനിമയത്തിനും,തന്ത്രപ്രധാനമയ കാര്യങ്ങൾക്കും ഉപയോഗിക്കുന്നു.
ചാരപ്രവർത്തിക്കും ഉപയ്യോഗിക്കുന്നു.
കംപ്യൂട്ടർ കംപ്യുട്ടർ ഉപയോഗിക്കാത്ത മേഖല വിരളമാണ്.
സുരക്ഷാ സംവിധാനങ്ങൾ ഗാർഹികവും ഓഫീസുകളുടെയും ഫക്ട്ടരികളുടെയും സുരക്ഷാസംവിധാനങ്ങളും അനുബന്ധ ഉപകാരങ്ങളും നിർമ്മിക്കാൻ ഇലക്ട്രോണിക്സ് ഉപയോഗപ്പെടുത്തുന്നുണ്ട്
അവലംബം ↑ https://www.britannica.com/technology/electronics ↑ https://www.pcmag.com/encyclopedia/term/vacuum-tube ↑ https://www.vedantu.com/physics/electronics-in-daily-life ↑
ഇലക്ട്രോണിക് പേപ്പർ ഇംഗ്ലീഷ് വിലാസം https://ml.wikipedia.org/wiki/Electronic_paper
ഇലക്ട്രോണിക് പേപ്പറും ഇ-പേപ്പറും ചിലപ്പോൾ ഇലക്ട്രോണിക് മഷി അല്ലെങ്കിൽ ഇ-മഷി, ഡിസ്പ്ലേ ഉപകരണങ്ങളാണ്, ഇത് പേപ്പറിൽ സാധാരണ മഷിയുടെ രൂപത്തെ അനുകരിക്കുന്നു.
വെളിച്ചം പുറപ്പെടുവിക്കുന്ന പരമ്പരാഗത ബാക്ക്ലിറ്റ് ഫ്ലാറ്റ് പാനൽ ഡിസ്പ്ലേകളിൽ നിന്ന് വ്യത്യസ്തമായി, ഇലക്ട്രോണിക് പേപ്പർ ഡിസ്പ്ളേകൾ പേപ്പർ പോലെ പ്രകാശത്തെ പ്രതിഫലിപ്പിക്കുന്നു.
ഇത് അവർക്ക് വായിക്കാൻ കൂടുതൽ സൗകര്യപ്രദമാക്കുകയും മിക്ക പ്രകാശം പുറപ്പെടുവിക്കുന്ന ഡിസ്പ്ലേകളേക്കാളും വിശാലമായ വീക്ഷണം നൽകുകയും ചെയ്യും.
2008 ലെ ഇലക്‌ട്രോണിക് ഡിസ്‌പ്ലേകളിലെ ദൃശ്യതീവ്രത അനുപാതം പത്രത്തെ സമീപിക്കുന്നു, പുതുതായി (2008) വികസിപ്പിച്ച ഡിസ്‌പ്ലേകൾ അൽപ്പം മികച്ചതാണ്.
ഇമേജ് മങ്ങാതെ പ്രത്യക്ഷപ്പെടാതെ അനുയോജ്യമായ ഒരു ഇ-പേപ്പർ ഡിസ്പ്ളേ നേരിട്ട് സൂര്യപ്രകാശത്തിൽ വായിക്കാൻ കഴിയും.
പല ഇലക്ട്രോണിക് പേപ്പർ സാങ്കേതികവിദ്യകളും വൈദ്യുതിയില്ലാതെ സ്റ്റാറ്റിക് വാചകവും ചിത്രങ്ങളും അനിശ്ചിതമായി സൂക്ഷിക്കുന്നു.
ഡിസ്പ്ളേ ബാക്ക്പ്ലെയ്നിനായി ഫ്ലെക്സിബിൾ ഇലക്ട്രോണിക് പേപ്പർ പ്ലാസ്റ്റിക് സബ്സ്ട്രേറ്റുകളും പ്ലാസ്റ്റിക് ഇലക്ട്രോണിക്സും ഉപയോഗിക്കുന്നു.
പൂർണ്ണ വർണ്ണ ശേഷി നൽകുന്നതിന് നിർമ്മാതാക്കൾക്കിടയിൽ മത്സരം നടക്കുന്നു.
റീട്ടെയിൽ ഷോപ്പുകളിലെയും ഡിജിറ്റൽ സിഗ്‌നേജുകളിലെയും ഇലക്ട്രോണിക് വിലനിർണ്ണയ ലേബലുകൾ, ബസ് സ്റ്റേഷനുകളിലെ ടൈം ടേബിളുകൾ, ഇലക്ട്രോണിക് ബിൽബോർഡുകൾ, സ്മാർട്ട്‌ഫോൺ ഡിസ്‌പ്ലേകൾ, പുസ്തകങ്ങളുടെയും മാസികകളുടെയും ഡിജിറ്റൽ പതിപ്പുകൾ പ്രദർശിപ്പിക്കാൻ കഴിയുന്ന ഇ-റീഡറുകൾ എന്നിവ ഇലക്ട്രോണിക് വിഷ്വൽ ഡിസ്‌പ്ലേകളുടെ അപ്ലിക്കേഷനുകളിൽ ഉൾപ്പെടുന്നു.
സാങ്കേതികവിദ്യകൾ ജിറിക്കോൺ
1970 കളിൽ സിറോക്സിന്റെ പാലോ ആൾട്ടോ റിസർച്ച് സെന്ററിൽ നിക്ക് ഷെറിഡനാണ് ഇലക്ട്രോണിക് പേപ്പർ ആദ്യമായി വികസിപ്പിച്ചെടുത്തത്.
ആദ്യത്തെ ഇലക്‌ട്രോണിക് പേപ്പറിൽ 75 മുതൽ 106 മൈക്രോമീറ്റർ വരെ പോളിയെത്തിലീൻ ഗോളങ്ങൾ ഉൾക്കൊള്ളുന്നു.
ഓരോ ഗോളവും ഒരു വശത്ത് നെഗറ്റീവ് ചാർജ്ജ് ചെയ്ത കറുത്ത പ്ലാസ്റ്റിക്കും മറുവശത്ത് പോസിറ്റീവ് ചാർജ്ജ് ചെയ്ത വെളുത്ത പ്ലാസ്റ്റിക്കും ചേർന്ന ഒരു ജാനസ് കണമാണ് (ഓരോ ബീഡും ദ്വിധ്രുവമാണ്).
ഗോളങ്ങൾ സുതാര്യമായ സിലിക്കൺ ഷീറ്റിൽ ഉൾച്ചേർക്കുന്നു, ഓരോ ഗോളവും എണ്ണ കുമിളയിൽ സസ്പെൻഡ് ചെയ്തുകൊണ്ട് അവ സ്വതന്ത്രമായി കറങ്ങും.
ഓരോ ജോഡി ഇലക്ട്രോഡുകളിലും പ്രയോഗിക്കുന്ന വോൾട്ടേജിന്റെ ധ്രുവത, വെളുത്തതോ കറുത്തതോ ആയ ഭാഗം മുഖാമുഖമാണോ എന്ന് നിർണ്ണയിക്കുന്നു, അങ്ങനെ പിക്സലിന് വെളുത്തതോ കറുത്തതോ ആയ രൂപം നൽകുന്നു.
എഫ്പിഡി 2008 എക്സിബിഷനിൽ, ജാപ്പനീസ് കമ്പനിയായ സോകെൻ ഈ സാങ്കേതികവിദ്യ ഉപയോഗിച്ച് ഇലക്ട്രോണിക് വാൾ പേപ്പർ ഉപയോഗിച്ച് ഒരു മതിൽ പ്രദർശിപ്പിച്ചു.
2007-ൽ എസ്റ്റോണിയൻ കമ്പനിയായ വിസിട്രെറ്റ് ഡിസ്പ്ലേകൾ പോളി വിനൈലിഡീൻ ഫ്ലൂറൈഡ് (പിവിഡിഎഫ്) ഉപയോഗിച്ച് ഗോളങ്ങളുടെ മെറ്റീരിയലായി വികസിപ്പിച്ചുകൊണ്ടിരുന്നു, വീഡിയോ വേഗത നാടകീയമായി മെച്ചപ്പെടുത്തുകയും ആവശ്യമായ നിയന്ത്രണ വോൾട്ടേജ് കുറയ്ക്കുകയും ചെയ്തു.
ഇലക്ട്രോഫോറെറ്റിക് Appearance of pixels
ഒരു ഇലക്ട്രോഫോറെറ്റിക് ഡിസ്പ്ലേയുടെ ഏറ്റവും ലളിതമായ നടപ്പാക്കലിൽ, ഏകദേശം ഒരു മൈക്രോമീറ്റർ വ്യാസമുള്ള ടൈറ്റാനിയം ഡൈ ഓക്സൈഡ് (ടൈറ്റാനിയ) കണങ്ങൾ ഒരു ഹൈഡ്രോകാർബൺ എണ്ണയിൽ ചിതറിക്കിടക്കുന്നു.
ഇരുണ്ട നിറമുള്ള ചായവും എണ്ണയിൽ ചേർക്കുന്നു, ഒപ്പം സർഫാകാന്റുകളും ചാർജിംഗ് ഏജന്റുമാരും കണികകൾക്ക് വൈദ്യുത ചാർജ് കൊടുക്കുവാൻ കാരണമാകുന്നു.
ഈ മിശ്രിതം രണ്ട് സമാന്തര, ചാലക പ്ലേറ്റുകൾക്കിടയിൽ 10 മുതൽ 100 ​​മൈക്രോമീറ്റർ വരെ ഇടവേള കൊണ്ട് വേർതിരിച്ചിരിക്കുന്നു.
രണ്ട് പ്ലേറ്റുകളിലുടനീളം ഒരു വോൾട്ടേജ് പ്രയോഗിക്കുമ്പോൾ, കണികകൾ ഇലക്ട്രോഫോറെറ്റിക്കായി പ്ലേറ്റിലേക്ക് മൈഗ്രേറ്റ് ചെയ്യുന്നു, അത് കണങ്ങളിൽ നിന്ന് വിപരീത ചാർജ് വഹിക്കുന്നു.
ഡിസ്പ്ലേയുടെ മുൻവശത്ത് (കാണൽ) കണികകൾ സ്ഥിതിചെയ്യുമ്പോൾ, അത് വെളുത്തതായി കാണപ്പെടുന്നു, കാരണം ഉയർന്ന സൂചിക ടൈറ്റാനിയ കണികകളാൽ പ്രകാശം കാഴ്ചക്കാരിലേക്ക് തിരികെ ചിതറിക്കിടക്കുന്നു.
ഡിസ്പ്ലേയുടെ പിൻഭാഗത്ത് കണങ്ങൾ സ്ഥിതിചെയ്യുമ്പോൾ, അത് ഇരുണ്ടതായി കാണപ്പെടുന്നു, കാരണം സംഭവത്തിന്റെ പ്രകാശം നിറമുള്ള ചായം ആഗിരണം ചെയ്യുന്നു.
പിന്നിലെ ഇലക്ട്രോഡ് നിരവധി ചെറിയ ചിത്ര ഘടകങ്ങളായി (പിക്സലുകൾ) വിഭജിച്ചിട്ടുണ്ടെങ്കിൽ, ഡിസ്പ്ളേയുടെ ഓരോ പ്രദേശത്തും ഉചിതമായ വോൾട്ടേജ് പ്രയോഗിച്ച് ഒരു ഇമേജ് രൂപപ്പെടുത്താൻ കഴിയും.
അവലംബം ↑ ↑ ↑ ↑ ↑ ↑ ↑ Techon Soken electronic wall-paper ↑ J. Liiv.
PVDF as material for active element of twisting-ball displays
ഇലക്ട്രോണിക് വോട്ടിംഗ് ഇന്ത്യയിൽ VVPAT used with Indian electronic voting machines in Indian Elections Control unit Electionic Voting Machine India ballot Unit
ഇന്ത്യയിൽ ഇലക്ട്രോണിക് വോട്ടിംഗ് നടപ്പിലാക്കുന്നതിന്റെ ഭാഗമായി 1999 മുതൽ നടക്കുന്ന എല്ലാ പൊതുതിരഞ്ഞെടുപ്പുകളിലും സംസ്ഥാന നിയമസഭാ തിരഞ്ഞെടുപ്പുകളിലും ഇലക്ട്രോണിക് വോട്ടിംഗ് മെഷീനുകൾ ("ഇ.വി.എം") ഉപയോഗിച്ചുവരുന്നു.
ഇന്ത്യയിലെ പൊതു തിരഞ്ഞെടുപ്പുകളിൽ ഉപയോഗിച്ചിരുന്ന പേപ്പർ ബാലറ്റുകൾക്ക് പകരമായാണ് ഇലക്ട്രോണിക് വോട്ടിംഗ് മെഷീനുകൾ ഉപയോഗിക്കാൻ ആരംഭിച്ചത്.
ആദ്യകാലത്ത് ഈ വോട്ടിംഗ് മെഷീനുകളുടെ സുരക്ഷിതത്വത്തെ പറ്റി പല സംശയങ്ങളും ഉയർന്നിരുന്നുവെങ്കിലും ഇവയൊന്നും തെളിയിക്കപ്പെടുകയുണ്ടായില്ല.
ഡൽഹി ഹൈക്കോടതിയും സുപ്രീം കോടതിയും ഉത്തരവുകൾ പുറപ്പെടുവിക്കുകയും ഇതോടൊപ്പം വിവിധ രാഷ്ട്രീയ പാർട്ടികൾ ആവശ്യമുയർത്തുകയും ചെയ്തതിനെ തുടർന്ന് ഇലക്ട്രോണിക് വോട്ടിംഗ് മെഷീനുകളോടൊപ്പം വോട്ടർ-വെരിഫൈഡ് പേപ്പർ ഓഡിറ്റ് ട്രയൽ സംവിധാനം കൂടി ഉപയോഗപ്പെടുത്താൻ തിരഞ്ഞെടുപ്പു കമ്മീഷൻ തീരുമാനിക്കുകയുണ്ടായി.
2014 - ഇന്ത്യൻ പൊതു തിര‍ഞ്ഞെടുപ്പിൽ ആകെയുള്ള 543 മണ്ഡലങ്ങളിൽ 8 മണ്ഡലങ്ങളിൽ വിവിപാറ്റ് സംവിധാനം ആദ്യമായി പരീക്ഷണാടിസ്ഥാനത്തിൽ അവതരിപ്പിച്ച് ഉപയോഗിക്കുകയുണ്ടായി.
നിലവിൽ ഇന്ത്യയിൽ നടക്കുന്ന എല്ലാ ദേശീയ പൊതു തിരഞ്ഞെടുപ്പുകളിലും സംസ്ഥാന നിയമസഭാ തിരഞ്ഞെടുപ്പുകളിലും ഇലക്ട്രോണിക് വോട്ടിംഗ് മെഷീനുകളും ഒപ്പം വിവിപാറ്റ് സംവിധാനവും ഉപയോഗപ്പെടുത്തുന്നുണ്ട്.
2019 ഏപ്രിൽ 9 - ന്, ഓരോ നിയമസഭാ മണ്ഡലത്തിലെയും ക്രമരഹിതമായി തിരഞ്ഞെടുക്കുന്ന അഞ്ച് വോട്ടിംഗ് മെഷീനുകളോടൊപ്പം അവയുടെ വിവിപാറ്റ് സ്ലിപ്പുകളും വോട്ടെണ്ണൽ സമയത്ത് എണ്ണേണ്ടതാണെന്ന് സുപ്രീം കോടതി ഉത്തരവിടുകയുണ്ടായി.
ഇതു പ്രകാരം 2019 - ൽ ഇന്ത്യയിൽ നടന്ന പൊതു തിരഞ്ഞെടുപ്പിൽ 20,625 വിവിപാറ്റ് സ്ലിപ്പുകൾ വോട്ടിംഗ് മെഷീനുകളോടൊപ്പം എണ്ണേണ്ടതാണ്.